CELEX: 52013HB0042
Language: mt
Date: 2013-11-15 00:00:00
Title: Rakkomandazzjoni tal-Bank Ċentrali Ewropew tal- 15 ta’ Novembru 2013 lill-Kunsill tal-Unjoni Ewropea dwar l-awdituri esterni tal-Latvijas Banka (BĊE/2013/42)

22.11.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 342/1
            
         RAKKOMANDAZZJONI TAL-BANK ĊENTRALI EWROPEW
   tal-15 ta’ Novembru 2013
   lill-Kunsill tal-Unjoni Ewropea dwar l-awdituri esterni tal-Latvijas Banka
   (BĊE/2013/42)
   2013/C 342/01
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b’mod partikolari l-Artikolu 27.1 tiegħu,
   Billi:
   
               (1)
            
            
               Il-kontijiet tal-Bank Ċentrali Ewropew (BĊE) u tal-banek ċentrali nazzjonali tal-Istati Membri li l-munita tagħhom hija l-euro huma vverifikati minn awdituri esterni indipendenti rrakkomandati mill-Kunsill Governattiv tal-BĊE u approvati mill-Kunsill tal-Unjoni Ewropea.
            
         
               (2)
            
            
               Skont l-Artikolu 1 tad-Deċiżjoni tal-Kunsill 2013/387/UE (1) l-Latvja tissodisfa l-kundizzjonijiet neċessarji għall-adozzjoni tal-euro u d-deroga favur il-Latvja msemmija fl-Artikolu 4 tal-Att tal-Adeżjoni tal-2003 (2) hija mħassra b’effett mill-1 ta’ Jannar 2014.
            
         
               (3)
            
            
               Skont l-Artikolu 43 tal-Liġi dwar il-Latvijas Banka, mill-1 ta’ Jannar 2014 id-dikjarazzjonijiet finanzjarji annwali tal-Latvijas Banka għandhom jiġu vverifikati minn awdituri esterni indipendenti rrakkomandati mill-Kunsill Governattiv tal-BĊE u approvati mill-Kunsill.
            
         
               (4)
            
            
               L-awdituri esterni rrakkomandati hawn huma l-awdituri preżenti tal-Latvijas Banka, li nħatru għas-snin finanzjarji 2012 sal-2014,
            
         ADOTTA DIN IR-RAKKOMANDAZZJONI:
   Huwa rrakkomandat illi SIA Ernst & Young Baltic għandhom jinħatru bħala l-awdituri esterni tal-Latvijas Banka għas-sena finanzjarja 2014.
   
      Magħmul fi Frankfurt am Main, il-15 ta’ Novembru 2013.
      
         
            Il-President tal-BĊE
         
         Mario DRAGHI
      
   
   
      (1)  Deċiżjoni tal-Kunsill 2013/387/UE tad-9 ta’ Lulju 2013 dwar l-adozzjoni tal-euro fil-Latvja fl-1 ta’ Jannar 2014 (ĠU L 195, 18.7.2013, p. 24).
   
      (2)  ĠU L 236, 23.9.2003, p. 33.